ഉള്പ്പാര്ട്ടി ജനാധിപത്യം ശക്തിപ്പെടുത്തുന്നതാകും സിപിഎം സമ്മേളനങ്ങളെന്നു എ. വിജയരാഘവന് ആലപ്പുഴ: ഉള്പാര്ട്ടി ജനാധിപത്യം ശക്തിപ്പെടുത്തുന്നതാണ് സിപിഎം സമ്മേളനങ്ങളെന്നു സിപിഎം സംസ്ഥാന ആക്റ്റിംഗ് സെക്രട്ടറി എ. വിജയരാഘവന്. സിപിഎം ബ്രാഞ്ച് സമ്മേളനങ്ങള് 15 മുതല് തുടങ്ങും. മാര്ച്ച് ആദ്യം സംസ്ഥാന സമ്മേളനം എറണാകുളത്ത് നടക്കും. പിന്നീട് കണ്ണൂരില് പാര്ട്ടി കോണ്ഗ്രസ് നടക്കും. 35,179 ബ്രാഞ്ചുസമ്മേളനങ്ങളും 2273 ലോക്കല് സമ്മേളനങ്ങളും 209 ഏരിയാസമ്മേളനങ്ങളുമാണ് നടക്കുന്നത്. സമൂഹത്തിലെ എല്ലാ വിഭാഗങ്ങളിലുള്ളവരുടെയും പ്രാതിനിധ്യം ഉറപ്പുവരുത്തുക കൂടി ചെയ്യും. സ്ത്രീപക്ഷ സമീപനം സമ്മേളനങ്ങളില് ഉണ്ടാകും. അമ്ബലപ്പുഴയിലെ പാര്ട്ടി അന്വേഷണ കമ്മീഷന് റിപ്പോര്ട്ടുകള് അതിന്റെ വഴിക്കു പരിഗണിക്കും. കണ്ണൂര് സര്വകലാശാലയില് പഠനവിഷയം തെരഞ്ഞെടുത്തതിലെ പിശക് അവര് പരിശോധിച്ചു തിരുത്തണം. മതേതരത്വത്തിനാണ് പ്രാധാന്യം നല്കേണ്ടതെന്നും ആലപ്പുഴയില് അദ്ദേഹം പത്രസമ്മേളനത്തില് പറഞ്ഞു. കോണ്ഗ്രസ് പാര്ട്ടിക്കകത്ത് ഇപ്പോഴും തര്ക്കങ്ങള് തുടരുകയാണ്. ഉള്പാര്ട്ടി ജനാധിപത്യമില്ലാത്ത പാര്ട്ടി എങ്ങനെ മുന്നോട്ടുപോകുമെന്നത് വിചിത്രമാണ്. ദേശീയ തലത്തില് സെമികേഡര് സംവിധാനമില്ല. പിന്നെയെങ്ങിനെയാണ് കേരളത്തില് മാത്രം അത് നടപ്പിലാക്കുകയെന്നും വിജയരാഘവന് കളിയാക്കി.